Pubblikazzjoni ta’ komunikazzjoni ta’ approvazzjoni ta’ emenda standard għal Speċifikazzjoni tal-Prodott għal isem fis-settur tal-inbid kif imsemmi fl-Artikolu 17(2) u (3) tar-Regolament Delegat tal-Kummissjoni (UE) 2019/33

(2022/C 265/08)

Din il-komunikazzjoni hija ppubblikata f’konformità mal-Artikolu 17(5) tar-Regolament Delegat tal-Kummissjoni (UE) 2019/33 (1).

KOMUNIKAZZJONI TA’ EMENDA STANDARD LI TIMMODIFIKA D-DOKUMENT UNIKU

Rheinhessen

PDO-DE-A1274-AM01

Data tal-komunikazzjoni: 20.4.2022

DESKRIZZJONI TAL-EMENDA APPROVATA U R-RAĠUNIJIET GĦALIHA

1. Deskrizzjoni tal-inbid/prodotti tad-dwieli u karatteristiċi analitiċi u/jew organolettiċi

Deskrizzjoni:

Emenda tal-qawwa alkoħolika naturali minima u l-piż minimu tal-most (li tmexxew mill-punt 5.1 għall-punt 3.2 tal-Ispeċifikazzjoni tal-Prodott) għal Qualitätswein (inbid ta’ kwalità) magħmul mill-varjetà tal-għeneb Dornfelder fi snin b’kundizzjonijiet eċċezzjonali tat-temp. Valuri standard għall-Qualitätswein magħmul mill-varjetà Dornfelder: 8,8 % vol. tal-alkoħol/68 °Oechsle.

ŻIEDA:

“Fil-każ tal-varjetà tal-għeneb Dornfelder, il-qawwa alkoħolika naturali minima/il-piż minimu tal-most jistgħu jiġu stabbiliti għal 8,3 % vol. tal-alkoħol/65 °Oechsle fi snin b’kundizzjonijiet eċċezzjonali tat-temp, skont deċiżjoni tal-bord tax-Schutzgemeinschaft Rheinhessen (l-Assoċjazzjoni għall-protezzjoni tal-inbid Rheinhessen). Dawn l-arranġamenti japplikaw biss għas-sena li għaliha tkun ittieħdet id-deċiżjoni. Id-deċiżjoni tal-assoċjazzjoni għall-protezzjoni għandha titħabbar permezz ta’ mezz xieraq ta’ pubblikazzjoni.”

Il-prodotti differenti huma identifikati b’isimhom, b’informazzjoni dwar il-qawwa alkoħolika naturali minima tagħhom/il-piż minimu tal-most u deskrizzjoni tal-karatteristiċi organolettiċi rispettivi tagħhom.

Raġunijiet:

L-għan tat-tnaqqis żgħir fil-qawwa alkoħolika minima/il-piż minimu tal-most fil-każ tal-varjetà Dornfelder huwa li jippermetti li l-ħsad isir aktar kmieni, u għalhekk jiġu minimizzati l-effetti negattivi ta’ organiżmi ġodda li jikkawżaw ħsara.

Fl-2014, pereżempju, id-Drosophila suzukii heddet il-varjetajiet tal-għeneb aħmar b’sajran bikri. L-ittardjar tal-ħsad minħabba l-piż minimu tal-most li kien applikabbli sal-lum joħloq ir-riskju li jitnaqqsu b’mod sinifikanti l-kwalità u l-volum tal-għeneb maħsud f’dawn is-snin. Ingħata aktar dettall fid-deskrizzjonijiet tal-karatteristiċi organolettiċi sabiex jirrifletti aħjar il-prodotti differenti.

2. Varjetajiet tal-għeneb tal-inbid

Deskrizzjoni:

Sal-lum, ġew elenkati l-varjetajiet tal-għeneb li ġejjin:

Inbid abjad:

“Albalonga, Arnsburger, Auxerrois, Bacchus, Bronner, Chardonnay, Ehrenbreitsteiner, Ehrenfelser, Faberrebe, Findling, Freisamer, Gelber Muskateller, Gewürztraminer, Grauer Burgunder, Grüner Silvaner, Grüner Veltliner, Helios, Hibernal, Hölder, Huxelrebe, Johanniter, Juwel, Kanzler, Kerner, Kernling, Mariensteiner, Merzling, Morio-Muskat, Müller-Thurgau, Muskat-Ottonel, Nobling, Optima, Orion, Ortega, Perle, Phoenix, Prinzipal, Regner, Reichensteiner, Rieslaner, Roter Gutedel, Roter Muskateller, Roter Traminer, Saphira, Sauvignon Blanc, Scheurebe, Schönburger, Septimer, Siegerrebe, Silcher, Sirius, Solaris, Staufer, Weißer Burgunder, Weißer Gutedel, Weißer Riesling, Würzer.”

Inbid aħmar u rożè:

“Acolon, Blauer Frühburgunder, Blauer Limberger, Blauer Portugieser, Blauer Silvaner, Blauer Spätburgunder, Blauer Trollinger, Blauer Zweigelt, Bolero, Cabernet Carbon, Cabernet Cortis, Cabernet Cubin, Cabernet Dorio, Cabernet Dorsa, Cabernet Franc, Cabernet Mitos, Cabernet Sauvignon, Dekapo, Deckrot, Domina, Dornfelder, Dunkelfelder, Färbertraube, Früher roter Malvasier, Hegel, Heroldrebe, Merlot, Monarch, Müllerrebe, Muskat Hamburg, Neronet, Palas, Prior, Regent, Rondo, Rotberger, Rubinet, Saint-Laurent, Syrah.”

EMENDA:

Żdiedu l-varjetajiet li ġejjin:

Inbid abjad:

“Blauer Silvaner, Cabernet Blanc, Calardis Blanc, Felicia, Früher Malingre, Früher Roter Malvasier, Goldmuskateller, Goldriesling, Muscaris, Osteiner, Rosa Chardonnay, Roter Elbling, Roter Müller-Thurgau, Roter Riesling, Ruländer, Sauvignon Cita, Sauvignon Gryn, Sauvignon Sary, Sauvitage, Souvignier gris, Trebbiano di Soave, Villaris, Weißer Ebling.”

Inbid aħmar u rożè:

“Accent, Allegro, Baron, Blauburger, Cabernet Cantor, Cabernet Carol, Cabertin, Calandro, Helfensteiner, Muskattrollinger, Pinotin, Piroso, Reberger, Rosenmuskateller, Spätburgunder, Tauberschwarz, Wildmuskat.”

Il-varjetajiet li ġejjin tneħħew:

Inbid abjad:

“Mariensteiner”

Inbid aħmar u rożè:

“Muskat Hamburg”

“Blauer Silvaner” (il-lista l-ħażina)

“Früher Roter Malvasier” (il-lista l-ħażina)

Żdiedu s-sinonimi għall-varjetajiet tal-għeneb.

Raġunijiet:

Il-lista tal-varjetajiet tal-għeneb ġiet issupplimentata peress li ma kinitx kompluta u għandha tinkludi l-varjetajiet kollha kklassifikati sal-lum. Il-varjetà Mariensteiner tneħħiet, peress li ma hijiex varjetà awtorizzata la fuq il-lista tal-Uffiċċju Federali tal-Varjetajiet tal-Pjanti u lanqas skont ir-Regolament tal-Istat Federali. Il-Muskat Hamburg huwa għeneb tal-mejda u għalhekk ma huwiex permess. Il-Blauer Silvaner u l-Früher Roter Malvasier tneħħew mil-lista tal-varjetajiet ħomor u rożè, peress li jintużaw għall-produzzjoni tal-inbejjed bojod.

3. Rekwiżiti applikabbli skont il-leġiżlazzjoni tal-UE jew dik nazzjonali

Deskrizzjoni:

Ir-rekwiżiti addizzjonali tat-tikkettar huma stipulati fil-punt 9 (li se jsir il-punt 10) tal-Ispeċifikazzjoni tal-Prodott.

Unitajiet ġeografiċi iżgħar:

ŻIEDA:

“Barra minn hekk, ir-reġistru tal-vinji jipprovdi l-lista tal-ismijiet ta’ żoni, vinji fuq skala kbira u individwali, u sistemi ta’ għelieqi miftuħa li jistgħu jintużaw bħala unitajiet ġeografiċi iżgħar. Dan jindika l-konfini tas-siti u ż-żoni f’termini ta’ referenzi katastali (unità katastali, sottounità katastali, sistema ta’ għalqa miftuħa, sottounità katastali, sistema ta’ għalqa miftuħa, roqgħa [sic]). Huwa ġestit mill-Kamra tal-Agrikoltura tar-Rheinland-Pfalz. Ir-reġistru tad-dwieli huwa stabbiliti u miżmum abbażi ta’:

— it-Taqsima 23(3) u (4) tal-Att Federali dwar l-Inbid (Weingesetz);

— it-Taqsima 29 tar-Regolament Federali dwar l-Inbid (Weinverordnung);

— l-Att tar-Rheinland-Pfalz dwar id-deżinjazzjoni ta’ siti u żoni u r-reġistru tal-vinji (l-Att dwar il-Vinji) (Landesgesetz über die Festsetzung von Lagen und Bereichen und über die Weinbergsrolle (Weinlagengesetz));

— it-Taqsima 2(16) tar-Regolament tar-Rheinland-Pfalz dwar ir-responsabbiltajiet fil-qasam tal-leġiżlazzjoni dwar l-inbid (Landesverordnung über Zuständigkeiten auf dem Gebiet des Weinrechts).

Il-konfini ta’ unitajiet ġeografiċi iżgħar jistgħu jinbidlu biss bil-qbil tal-organizzazzjoni kompetenti skont it-Taqsima 22g tal-Att Federali dwar l-Inbid, li trid tinnotifika kwalunkwe tibdil lill-Uffiċċju Federali għall-Agrikoltura u l-Ikel (BLE).”

Raġunijiet:

Id-dispożizzjonijiet dwar it-tikkettar għandhom jiġu ssupplimentati biex ikopru unitajiet ġeografiċi iżgħar, sabiex jiġu allinjati mal-leġiżlazzjoni fis-seħħ.

4. Awtoritajiet ta’ kontroll

Deskrizzjoni:

Żieda mal-punt 10 (li se jsir il-punt 11) tal-Ispeċifikazzjoni tal-Prodott, rigward l-awtoritajiet ta’ kontroll nominati u l-kompiti tagħhom

ŻIEDA:

Il-Kamra tal-Agrikoltura hija assistita fil-verifiki tagħha minn:

Landesuntersuchungsamt Rheinland-Pfalz (L-Uffiċċju tal-Ittestjar tar-Rheinland-Pfalz) Mainzer Str. 112 56068 Koblenz

Telefown: 0261/9149-0

Faks 0261/914919-0

Email: poststelle@lua.rlp.de

Raġunijiet:

L-Uffiċċju tal-Ittestjar għandu jiżdied bħala awtorità ta’ kontroll, peress li jwettaq verifiki f’din iż-żona.

5. Oħrajn

Deskrizzjoni:

Bidliet editorjali f’konformità mar-rekwiżiti tal-UE

Raġunijiet:

Kellhom isiru bidliet editorjali għall-konformità mar-rekwiżiti tal-UE.

DOKUMENT UNIKU

1. Isem/ismijiet għar-reġistrazzjoni

Rheinhessen

2. Tip ta’ indikazzjoni ġeografika

DOP – Denominazzjoni ta’ Oriġini Protetta

3. Kategoriji tal-prodotti tad-dwieli

1. Inbid

5. Inbid spumanti ta’ kwalità

8. Inbid semispumanti

4. Deskrizzjoni tal-inbid/inbejjed

1. Qualitätswein (inbid ta’ kwalità), abjad

DESKRIZZJONI TESTWALI KONĊIŻA

Minbarra l-inbejjed bojod, l-inbejjed rożè u ħomor tradizzjonalment ukoll jiġu prodotti f’Rheinhessen, fejn it-tipi differenti ta’ ħamrija residwa jagħtu proprjetajiet karatteristiċi lill-firxa wiesgħa ta’ varjetajiet ikkultivati. Ħafna mill-inbejjed huma nbejjed magħmulin minn varjetà waħda, li jirriflettu l-karatteristiċi tal-varjetajiet ta’ għeneb differenti li huma magħmula minnhom.

Inbejjed bojod

Dawn l-inbejjed ġeneralment ikunu ta’ kulur minn isfar ċar għal isfar lewn it-tiben, ħafna drabi bi sfumaturi ħodor. Il-proċess ġentili tal-produzzjoni tal-inbid ifisser li jkollhom aromi primarji ta’ frott isfar u tropikali, kultant ukoll b’noti tal-fjuri tan-noċemuskata, u ħlewwa u aċidità bilanċjati sew. Iħallu impressjoni ċara u friska fuq is-sensi.

L-inbejjed Riesling jirriflettu d-differenzi bejn it-terroirs diversi tar-Rheinhessen b’mod partikolarment tajjeb. Ġeneralment ikunu kkaratterizzati minn aċidità notevoli u jgħaqqdu l-mineralità ma’ frott eleganti.

B’mod partikolari, l-inbejjed imqaddma fil-btieti tal-ballut jew fil-krietel spiss ikunu mmarkati minn fermentazzjoni malolattika u jippreżentaw aromi fini mixwija.

L-inbejjed magħmulin minn taħlitiet ta’ varjetajiet ta’ għeneb spiss ikunu ħelwin mezzana minħabba z-zokkor residwu. Taħlitiet li fihom mill-inqas 70 % tal-għeneb huma tal-varjetajiet Riesling, Silvaner, Müller-Thurgau jew Kerner, u għalhekk li t-togħma tagħhom hija ddominata minn dawk il-varjetajiet, biss jistgħu jkollhom id-denominazzjoni “Liebfrau(en)milch”.

Il-qawwa alkoħolika totali tal-inbid tad-DOP Rheinhessen prodott mingħajr ebda arrikkiment tista’ taqbeż il-15 % skont il-volum.

Għall-karatteristiċi analitiċi fejn ma tingħata l-ebda ċifra, tapplika l-leġiżlazzjoni attwali.

Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

2. Qualitätswein (inbid ta’ kwalità), aħmar

DESKRIZZJONI TESTWALI KONĊIŻA

Minbarra l-inbejjed bojod, l-inbejjed rożè u ħomor tradizzjonalment ukoll jiġu prodotti f’Rheinhessen, fejn it-tipi differenti ta’ ħamrija residwa jagħtu proprjetajiet karatteristiċi lill-firxa wiesgħa ta’ varjetajiet ikkultivati.

Inbejjed ħomor

Dawn l-inbejjed huma prodotti bħala nbejjed magħmulin minn varjetà waħda u mħallta. Huma ta’ kulur minn aħmar sa aħmar skur, ħafna drabi bi sfumaturi blu u vjola, u huma kkaratterizzati minn aromi ta’ frott aħmar u frott artab. L-inbejjed ta’ palat medju għandhom aċidità ratba u struttura tannika diskreta, bi grad għoli ta’ togħma ta’ frott.

Minbarra aromi kkonċentrati ta’ frott aħmar, l-inbejjed robusti jistgħu wkoll jippreżentaw aromi pikkanti u affumikati.

Il-qawwa alkoħolika totali tal-inbid tad-DOP Rheinhessen prodott mingħajr ebda arrikkiment tista’ taqbeż il-15 % skont il-volum.

Għall-karatteristiċi analitiċi fejn ma tingħata l-ebda ċifra, tapplika l-leġiżlazzjoni attwali.

Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

3. Qualitätswein (inbid ta’ kwalità), rożè, Weißherbst, Blanc de Noir

DESKRIZZJONI TESTWALI KONĊIŻA

Minbarra l-inbejjed bojod, tradizzjonalment jiġu prodotti wkoll inbejjed rożè u ħomor fir-Rheinhessen.

Inbejjed rożè, Weißherbst u Blanc de Noir

Dawn l-inbejjed huma ta’ kulur minn aħmar ċar sa aħmar jgħajjat jew, fil-każ tal-inbejjed Blanc de Noir, il-kulur tal-inbid abjad. Huma magħsura esklussivament minn għeneb aħmar. Normalment ikunu ta’ palat medju b’aromi sottili ta’ frott aħmar u frott artab u aċidità friska u vivaċi.

Il-qawwa alkoħolika totali tal-inbid tad-DOP Rheinhessen prodott mingħajr ebda arrikkiment tista’ taqbeż il-15 % skont il-volum.

Għall-karatteristiċi analitiċi fejn ma tingħata l-ebda ċifra, tapplika l-leġiżlazzjoni attwali.

Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

4. Qualitätswein (inbid ta’ kwalità), Rotling

DESKRIZZJONI TESTWALI KONĊIŻA

Minbarra l-inbejjed bojod, l-inbejjed rożè u ħomor tradizzjonalment ukoll jiġu prodotti f’Rheinhessen, fejn it-tipi differenti ta’ ħamrija residwa jagħtu proprjetajiet karatteristiċi lill-firxa wiesgħa ta’ varjetajiet ikkultivati.

Inbejjed Rotling

Dawn l-inbejjed huma ta’ kulur minn aħmar ċar sa aħmar jgħajjat, u huma magħmula mit-taħlit tal-għeneb abjad u aħmar jew il-most. Normalment ikunu ta’ palat medju u jgħaqqdu l-aromi tal-frott isfar u aħmar.

Il-qawwa alkoħolika totali tal-inbid tad-DOP Rheinhessen prodott mingħajr ebda arrikkiment tista’ taqbeż il-15 % skont il-volum.

Għall-karatteristiċi analitiċi fejn ma tingħata l-ebda ċifra, tapplika l-leġiżlazzjoni attwali.

Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

5. Prädikatswein Kabinett (inbid bl-attribut speċjali Kabinett)

DESKRIZZJONI TESTWALI KONĊIŻA

Minbarra l-inbejjed bojod, l-inbejjed rożè u ħomor tradizzjonalment ukoll jiġu prodotti f’Rheinhessen, fejn it-tipi differenti ta’ ħamrija residwa jagħtu proprjetajiet karatteristiċi lill-firxa wiesgħa ta’ varjetajiet ikkultivati.

Prädikatswein Kabinett (inbid bl-attribut speċjali Kabinett)

Dawn huma nbejjed fini u vivaċi li ġeneralment ikollhom kontenut moderat ta’ alkoħol, aċidità friska, u vinożità pronunzjata.

Il-qawwa alkoħolika totali tal-inbid tad-DOP Rheinhessen prodott mingħajr ebda arrikkiment tista’ taqbeż il-15 % skont il-volum.

Għall-karatteristiċi analitiċi fejn ma tingħata l-ebda ċifra, tapplika l-leġiżlazzjoni attwali.

Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

6. Prädikatswein Spätlese (inbid bl-attribut speċjali Spätlese)

DESKRIZZJONI TESTWALI KONĊIŻA

Minbarra l-inbejjed bojod, l-inbejjed rożè u ħomor tradizzjonalment ukoll jiġu prodotti f’Rheinhessen, fejn it-tipi differenti ta’ ħamrija residwa jagħtu proprjetajiet karatteristiċi lill-firxa wiesgħa ta’ varjetajiet ikkultivati.

Prädikatswein Spätlese (inbid bl-attribut speċjali Spätlese)

L-użu ta’ għeneb kompletament misjur jipproduċi nbejjed li huma rikki b’mod armonjuż u għandhom karattru intensiv u qawwi li jinkorpora l-frott isfar, spiss bi ħlewwa pronunzjata ta’ frott. Normalment ikunu ta’ kulur isfar lewn it-tiben, li spiss ixaqleb lejn kulur dehbi.

Il-qawwa alkoħolika totali tal-inbid tad-DOP Rheinhessen prodott mingħajr ebda arrikkiment tista’ taqbeż il-15 % skont il-volum.

Għall-karatteristiċi analitiċi fejn ma tingħata l-ebda ċifra, tapplika l-leġiżlazzjoni attwali.

Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

7. Prädikatswein Auslese (inbid bl-attribut speċjali Auslese)

DESKRIZZJONI TESTWALI KONĊIŻA

Minbarra l-inbejjed bojod, l-inbejjed rożè u ħomor tradizzjonalment ukoll jiġu prodotti f’Rheinhessen, fejn it-tipi differenti ta’ ħamrija residwa jagħtu proprjetajiet karatteristiċi lill-firxa wiesgħa ta’ varjetajiet ikkultivati.

Prädikatswein Auslese (inbid bl-attribut speċjali Auslese)

Dawn l-inbejjed normalment ikunu ta’ kulur isfar dehbi, minħabba l-użu ta’ għeneb li jkun minn kompletament misjur sa misjur iżżejjed iżda xorta waħda f’saħħtu. Għandhom togħma qawwija ta’ frott isfar u tropikali u jista’ anke jkollhom aromi ta’ frott imqadded, li jsiru aktar qawwija bit-tqaddim. B’mod partikolari fil-każ tal-inbejjed Riesling, il-kontenut taz-zokkor residwu ġeneralment għoli huwa akkumpanjat minn aċidità li tintiegħem b’mod ċar.

Il-qawwa alkoħolika totali tal-inbid tad-DOP Rheinhessen prodott mingħajr ebda arrikkiment tista’ taqbeż il-15 % skont il-volum.

Għall-karatteristiċi analitiċi fejn ma tingħata l-ebda ċifra, tapplika l-leġiżlazzjoni attwali.

Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

8. Prädikatswein Beerenauslese (inbid bl-attribut speċjali Beerenauslese)

DESKRIZZJONI TESTWALI KONĊIŻA

Minbarra l-inbejjed bojod, l-inbejjed rożè u ħomor tradizzjonalment ukoll jiġu prodotti f’Rheinhessen, fejn it-tipi differenti ta’ ħamrija residwa jagħtu proprjetajiet karatteristiċi lill-firxa wiesgħa ta’ varjetajiet ikkultivati.

Prädikatswein Beerenauslese (inbid bl-attribut speċjali Beerenauslese)

Dawn l-inbejjed huma magħmulin minn għeneb misjur iżżejjed, imnixxef jew botritizzat u ġeneralment ikollhom kulur dehbi qawwi, li jista’ jsir ambra bit-tqaddim. It-togħma tagħhom ġeneralment tkun ikkaratterizzata minn ħlewwa robusta u kontenut ta’ alkoħol minn baxx sa moderat. Aromi konċentrati ta’ żbib, frott imqadded u għasel huma komuni, kif ukoll noti pikkanti.

Il-qawwa alkoħolika totali tal-inbid tad-DOP Rheinhessen prodott mingħajr ebda arrikkiment tista’ taqbeż il-15 % skont il-volum.

Għall-karatteristiċi analitiċi fejn ma tingħata l-ebda ċifra, tapplika l-leġiżlazzjoni attwali.

Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

9. Prädikatswein Eiswein (inbid bl-attribut speċjali Eiswein)

DESKRIZZJONI TESTWALI KONĊIŻA

Minbarra l-inbejjed bojod, l-inbejjed rożè u ħomor tradizzjonalment ukoll jiġu prodotti f’Rheinhessen, fejn it-tipi differenti ta’ ħamrija residwa jagħtu proprjetajiet karatteristiċi lill-firxa wiesgħa ta’ varjetajiet ikkultivati.

Prädikatswein Eiswein (inbid bl-attribut speċjali Eiswein)

Dawn l-inbejjed huma magħmula minn għeneb misjur fil-biċċa l-kbira f’saħħtu, li jiġi ffriżat fil-mument tal-ħsad u tal-għasir minħabba l-kundizzjonijiet tat-temp. Dan jagħtihom qawwa alkoħolika naturali għolja ħafna mingħajr l-influwenza tat-taħsir nobbli, peress li l-ingredjenti tal-għeneb huma kkonċentrati ħafna. Għaldaqstant, l-inbejjed ġeneralment ikunu ta’ kulur isfar lewn it-tiben, bi grad għoli ta’ ħlewwa tal-frott u aċidità konċentrata.

Il-qawwa alkoħolika totali tal-inbid tad-DOP Rheinhessen prodott mingħajr ebda arrikkiment tista’ taqbeż il-15 % skont il-volum.

Għall-karatteristiċi analitiċi fejn ma tingħata l-ebda ċifra, tapplika l-leġiżlazzjoni attwali.

Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

10. Prädikatswein Trockenbeerenauslese (inbid bl-attribut speċjali Trockenbeerenauslese)

DESKRIZZJONI TESTWALI KONĊIŻA

Minbarra l-inbejjed bojod, l-inbejjed rożè u ħomor tradizzjonalment ukoll jiġu prodotti f’Rheinhessen, fejn it-tipi differenti ta’ ħamrija residwa jagħtu proprjetajiet karatteristiċi lill-firxa wiesgħa ta’ varjetajiet ikkultivati.

Prädikatswein Trockenbeerenauslese (inbid bl-attribut speċjali Trockenbeerenauslese)

Dawn l-inbejjed huma magħmulin minn għeneb misjur iżżejjed, imnixxef jew botritizzat u ġeneralment ikollhom kulur dehbi qawwi, li jista’ jsir ambra bit-tqaddim. It-togħma tagħhom ġeneralment tkun ikkaratterizzata minn ħlewwa robusta u kontenut ta’ alkoħol minn baxx sa moderat. Aromi konċentrati ta’ żbib, frott imqadded u għasel huma komuni, kif ukoll noti pikkanti. L-inbejjed Trockenbeerenauslese huma differenti minn dawk Beerenauslese għaliex għandhom konċentrazzjoni ogħla u l-aromi tagħhom huma influwenzati aktar mit-taħsir nobbli.

Il-qawwa alkoħolika totali tal-inbid tad-DOP Rheinhessen prodott mingħajr ebda arrikkiment tista’ taqbeż il-15 % skont il-volum.

Għall-karatteristiċi analitiċi fejn ma tingħata l-ebda ċifra, tapplika l-leġiżlazzjoni attwali.

Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

11. Qualitätsschaumwein (inbid spumanti ta’ kwalità)

DESKRIZZJONI TESTWALI KONĊIŻA

Minbarra l-inbejjed bojod, tradizzjonalment jiġu prodotti wkoll inbejjed rożè u ħomor fir-Rheinhessen. Il-prodotti li għandhom id-DOP Rheinhessen jistgħu jintużaw għall-produzzjoni tal-Qualitätsperlwein b.A. (inbid semispumanti ta’ kwalità minn reġjuni definiti) u tal-Qualitätsschaumwein (inbid spumanti ta’ kwalità).

Fir-Rheinhessen, it-tipi differenti ta’ ħamrija residwa jagħtu proprjetajiet karatteristiċi lill-firxa wiesgħa ta’ varjetajiet ikkultivati.

Qualitätsschaumwein (inbid spumanti ta’ kwalità)

L-inbejjed spumanti ġeneralment isiru minn inbejjed magħmulin minn varjetà waħda. It-togħma tagħhom hija kkaratterizzata mill-varjetà użata u għandhom dehra delikatament spumanti.

L-inbejjed spumanti indikati bħala Cremant spiss ikollhom struttura kremuża, ratba b’korporatura eleganti u bżieżaq fini ħafna.

Il-qawwa alkoħolika totali tal-inbid tad-DOP Rheinhessen prodott mingħajr ebda arrikkiment tista’ taqbeż il-15 % skont il-volum.

Għall-karatteristiċi analitiċi fejn ma tingħata l-ebda ċifra, tapplika l-leġiżlazzjoni attwali.

Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

12. Inbid semispumanti

DESKRIZZJONI TESTWALI KONĊIŻA

Minbarra l-inbejjed bojod, tradizzjonalment jiġu prodotti wkoll inbejjed rożè u ħomor fir-Rheinhessen. Il-prodotti li għandhom id-DOP Rheinhessen jistgħu jintużaw għall-produzzjoni tal-Qualitätsperlwein b.A. (inbid semispumanti ta’ kwalità minn reġjuni definiti) u tal-Qualitätsschaumwein (inbid spumanti ta’ kwalità).

Fir-Rheinhessen, it-tipi differenti ta’ ħamrija residwa jagħtu proprjetajiet karatteristiċi lill-firxa wiesgħa ta’ varjetajiet ikkultivati.

Inbid semispumanti

L-inbejjed semispumanti huma vivaċi, friski u għandhom togħma ta’ frott. Normalment isiru minn varjetajiet aromatiċi, li jikkaratterizzaw it-togħma tagħhom.

Il-qawwa alkoħolika totali tal-inbid tad-DOP Rheinhessen prodott mingħajr ebda arrikkiment tista’ taqbeż il-15 % skont il-volum.

Għall-karatteristiċi analitiċi fejn ma tingħata l-ebda ċifra, tapplika l-leġiżlazzjoni attwali.

Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

5. Prattiki tal-produzzjoni tal-inbid

5.1. Prattiki enoloġiċi speċifiċi

1. Il-prodotti kollha Prattika enoloġika speċifika Tapplika l-leġiżlazzjoni attwali.

2. Il-prodotti kollha Restrizzjonijiet rilevanti għall-produzzjoni tal-inbejjed Tapplika l-leġiżlazzjoni attwali.

3. Il-prodotti kollha Prattiki tal-kultivazzjoni Tapplika l-leġiżlazzjoni attwali.

5.2. Rendimenti massimi għal kull ettaru

105 ettolitru għal kull ettaru

6. Definizzjoni taż-żona demarkata

Iż-żona tad-DOP tikkonsisti mill-vinja fil-muniċipalitajiet li ġejjin: Albig, Alsheim, Alzey, Appenheim, Armsheim, Aspisheim, Badenheim, Bechenheim, Bechtheim, Bechtolsheim, Bermersheim (Alzey-Worms), Bermersheim vor der Höhe, Biebelnheim, Biebelsheim, Bingen am Rhein 1, Bodenheim, Bornheim (Alzey-Worms), Bubenheim (Mainz-Bingen), Budenheim, Dalheim, Dexheim, Dienheim, Dintesheim, Dittelsheim-Heßloch, Dolgesheim, Dorn-Dürkheim, Eckelsheim, Eich, Eimsheim, Engelstadt, Ensheim, Eppelsheim, Erbes-Büdesheim, Esselborn, Essenheim,Flörsheim-Dalsheim, Flonheim, Flomborn, Framersheim, Frei-Laubersheim, Freimersheim (Alzey-Worms), Frettenheim, Friesenheim, Fürfeld, Gabsheim, Gau-Algesheim, Gau-Bickelheim, Gau-Bischofsheim, Gau-Heppenheim, Gau-Odernheim, Gau-Weinheim, Gensingen, Gimbsheim, Grolsheim, Gumbsheim, Gundersheim, Gundheim, Guntersblum, Hackenheim, Hahnheim, Hangen-Weisheim, Harxheim, Heidesheim am Rhein, Hillesheim (Mainz-Bingen), Hochborn, Hohen-Sülzen, Horrweiler, Ingelheim am Rhein, Jugenheim in Rheinhessen, Kettenheim, Klein-Winternheim, Köngernheim, Lörzweiler, Lonsheim, Ludwigshöhe, Mainz, Mauchenheim, Mettenheim, Mölsheim, Mörstadt, Mommenheim, Monsheim, Monzernheim, Nack, Nackenheim, Neu-Bamberg, Nieder-Hilbersheim, Nieder-Olm, Nieder-Wiesen, Nierstein, Ober-Flörsheim, Ober-Hilbersheim, Ober-Olm, Ockenheim, Offenheim, Offstein, Oppenheim, Osthofen, Partenheim, Pfaffen-Schwabenheim, Pleitersheim, Sankt Johann (Mainz-Bingen), Saulheim, Schornsheim, Schwabenheim an der Selz, Selzen, Siefersheim, Sörgenloch, Spiesheim, Sprendlingen, Stadecken-Elsheim, Stein-Bockenheim, Sulzheim, Tiefenthal (Bad Kreuznach), Udenheim, Uelversheim, Undenheim, Vendersheim, Volxheim, Wachenheim, Wackernheim, Wahlheim, Wallertheim, Weinolsheim, Welgesheim, Wendelsheim, Westhofen, Wintersheim, Wöllstein, Wörrstadt, Wolfsheim, Wonsheim, Worms, Zornheim, Zotzenheim.

Qualitätswein (inbid ta’ kwalità), Prädikatswein (inbid b’attribut speċjali), Sekt b.A. (inbid spumanti ta’ kwalità minn reġjuni definiti) jew Qualitätsperlwein (inbid semispumanti ta’ kwalità) bl-isem protett Rheinhessen iridu jiġu prodotti fiż-żona tat-tkabbir, f’żona oħra tat-tkabbir fir-Rheinland-Pfalz jew f’żona tat-tkabbir fi stat federali ġar.

7. Varjetà jew varjetajiet tad-dwieli li minnhom jinkiseb l-inbid / jinkisbu l-inbejjed

Accent

Acolon

Albalonga

Allegro

Arnsburger

Auxerrois – Auxerrois blanc, Pinot Auxerrois

Bacchus

Baron

Blauburger

Blauer Frühburgunder – Frühburgunder, Pinot Noir Precoce, Pinot Madeleine, Madeleine Noir

Blauer Limberger – Limberger, Lemberger, Blaufränkisch

Blauer Portugieser – Portugieser

Blauer Silvaner

Blauer Spätburgunder – Spätburgunder, Pinot Nero, Pinot Noir, Samtrot

Blauer Trollinger – Trollinger, Vernatsch

Blauer Zweigelt – Zweigelt, Zweigeltrebe, Rotburger

Bolero

Bronner

Cabernet Blanc

Cabernet Carbon

Cabernet Carol

Cabernet Cortis

Cabernet Cubin – Cubin

Cabernet Dorio – Dorio

Cabernet Dorsa – Dorsa

Cabernet Franc

Cabernet Mitos – Mitos

Cabernet Sauvignon

Cabertin

Calandro

Chardonnay

Chardonnay Rosé

Dakapo

Deckrot

Domina

Dornfelder

Dunkelfelder

Ehrenbreitsteiner

Ehrenfelser

Faberrebe – Faber

Findling

Freisamer

Früher Malingre – Malinger

Früher Roter Malvasier – Malvoisie, Malvasier, Früher Malvasier

Färbertraube

Gelber Muskateller – Muskateller, Muscat Blanc, Muscat, Moscato

Goldriesling

Grüner Silvaner – Silvaner, Sylvaner

Grüner Veltliner – Veltliner

Hegel

Helfensteiner

Helios

Heroldrebe

Hibernal

Huxelrebe – Huxel

Hölder

Johanniter

Juwel

Kanzler

Kerner

Kernling

Merlot

Merzling

Monarch

Morio Muskat

Muscaris

Muskat Ottonel

Muskat Trollinger

Müller Thurgau – Rivaner

Müllerrebe – Schwarzriesling, Pinot Meunier

Neronet

Nobling

Optima 113 – Optima

Orion

Ortega

Osteiner

Palas

Perle

Phoenix – Phönix

Pinotin

Piroso

Prinzipal

Prior

Reberger

Regent

Regner

Reichensteiner

Rieslaner

Rondo

Rotberger

Roter Elbling – Elbling Rouge

Roter Gutedel – Chasselas Rouge

Roter Muskateller

Roter Riesling

Roter Traminer – Traminer, Gewürztraminer, Clevner

Rubinet

Ruländer – Pinot Gris, Pinot Grigio, Grauburgunder, Grauer Burgunder

Saint Laurent – St. Laurent, Sankt Laurent

Saphira

Sauvignon Blanc

Sauvignon Cita

Sauvignon Gris

Sauvignon Gryn

Sauvignon Sary

Scheurebe

Schönburger

Septimer

Siegerrebe – Sieger

Silcher

Sirius

Solaris

Souvignier Gris

Staufer

Syrah – Shiraz

Tauberschwarz

Villaris

Weißer Burgunder – Pinot Blanc, Pinot Bianco, Weißburgunder

Weißer Elbling – Elbling

Weißer Gutedel – Chasselas, Chasselas Blanc, Fendant Blanc, Gutedel

Weißer Riesling – Riesling, Riesling renano, Rheinriesling, Klingelberger

Wildmuskat

Würzer

8. Deskrizzjoni tar-rabta/rabtiet

Ir-reġjun tal-vitikultura tar-Rheinhessen jikkoinċidi kważi eżatt maż-żona li tikkonsisti fir-Rheinhessische Tafel- und Hügelland (il-qortin u l-artijiet għolja ta’ Rheinhessische-Hessian) u l-Baċir ta’ Mainz. Il-pajsaġġ tiegħu huwa karatterizzat minn qraten tal-ġebla tal-ġir reżistenti li fihom hemm minquxa xquq wesgħin b’għoljiet ġentili u artijiet baxxi. L-ogħla żoni tal-qraten huma bejn 250 u 300 metru ’l fuq mil-livell tal-baħar, filwaqt li l-artijiet baxxi huma bejn 100 u 150 metru ’l fuq mil-livell tal-baħar. Il-vitikultura hija kkonċentrata fuq l-għoljiet, għalkemm il-gradjent medju huwa biss ta’ madwar 7 %. Il-vitikultura fuq inklinazzjoni wieqfa tinstab b’mod partikolari fiż-żona ta’ madwar Nierstein u f’Bingen. Bħala medja, id-dwieli jikbru f’altitudni ta’ 175 metru ’l fuq mil-livell tal-baħar. Ħafna mill-vinji jħarsu lejn ix-Xlokk u l-Lbiċ.

Ir-reġjun tal-vitikultura tar-Rheinhessen jikkonsisti prinċipalment f’sedimenti Terzjarji u Kwaternarji fuq bażi ta’ blat tar-Rotliegend. Dak il-blat tar-Rotliegend jidher fuq il-wiċċ tad-dinja biss fil-Lbiċ estrem taż-żona u qrib Nierstein (in-Niersteiner Horst). Il-biċċa l-kbira taż-żona tinsab fuq blat Terzjarju li fil-biċċa l-kbira tiegħu huwa miksi minn sedimenti Kwaternarji (derivattivi tal-loess, terrazzi tax-xmajjar, sedimenti tal-kanali tal-ilma, sedimenti tal-inklinazzjoni). Iż-żoni tal-qraten fir-Rheinhessen jikkonsistu minn ġebel tal-ġir Terzjarju, filwaqt li ż-żoni tal-inklinazzjoni, tal-għoljiet u tal-artijiet baxxi jikkonsistu f’tipi ta’ lom Terzjarji aktar rotob. Il-ġebel tal-ġir taż-żoni tal-qortin normalment ikunu miksija bil-loess, il-ġir u l-lom tal-inklinazzjonijiet spiss ikunu moħbija minn sedimenti tal-loess jew tal-inklinazzjonijiet, u l-lom taż-żoni tal-artijiet baxxi huma mgħottija minn kanal tal-ilma, terrazzin jew sedimenti ridistribwiti. Fil-parti tal-Majjistral taż-żona tal-vitikultura tar-Rheinhessen qrib Bingen jinsabu kwarziti u lavanja Devonjani. Fir-rigward tal-formazzjoni tal-ħamrija, il-loess u d-derivattivi tal-loess jikkostitwixxu s-sottostrat prinċipali. Il-klima taż-żona tal-vitikultura tar-Rheinhessen hija kif ġej. It-temperatura medja annwali hija ta’ madwar 9,9 °C. It-temperatura medja matul l-istaġun tat-tkabbir hija ta’ 14,6 °C. Iż-żoni b’temperaturi annwali medji aktar baxxi jinsabu fil-Lbiċ taż-żona tat-tkabbir, fuq il-fruntiera mal-Baċir ta’ Saar-Nahe. It-temperaturi ta’ livell medju jkunu fuq ir-Rheinhessische Tafel- und Hügelland, filwaqt li l-ogħla temperaturi medji annwali jintlaħqu lejn in-naħa tal-Pjanura tar-Renu ta’ Fuq. Iż-żona tesperjenza medja ta’ (madwar) 500 mm xita kull sena, li 65 % (355 mm) minnhom ġeneralment ikunu matul l-istaġun tat-tkabbir. Bħala medja, id-dwieli jirċievu fir-Rheinhessen jirċievu madwar 650 000 Wh/m2 ta’ xemx diretta matul l-istaġun tat-tkabbir.

Il-vitikulturi jaħsdu rqajja’ kbar u konnessi, li jfisser li l-mekkanizzazzjoni taħdem tajjeb u ż-żoni jistgħu jiġu kkultivati b’mod kosteffettiv. Huma jemmnu li l-firxa ta’ varjetajiet ta’ dwieli u l-potenzjal għat-tkabbir tagħhom huma importanti ħafna, kif magħmul possibbli mid-diversi profili ta’ ħamrija. Dan jirriżulta f’firxa wiesgħa ta’ togħmier għall-konsumatur. Is-settur tal-inbid kiseb momentum partikolari fl-aħħar 20 sena. L-għadd dejjem jikber ta’ prodotturi żgħażagħ mill-aqwa huwa prova ta’ dan il-momentum. Il-fattur uman huwa bbażat fuq tradizzjoni ta’ vitikultura li tmur lura sekli sħaħ.

9. Rekwiżiti oħra applikabbli (ippakkjar, tikkettar, rekwiżiti addizzjonali)

Qafas legali:

Leġiżlazzjoni nazzjonali

Tip ta’ rekwiżit ieħor:

Dispożizzjonijiet addizzjonali relatati mat-tikkettar

Deskrizzjoni tar-rekwiżit:

L-inbejjed iridu jgħaddu minn spezzjoni uffiċjali sabiex jiġu ttikkettati bit-termini tradizzjonali Qualitätswein (inbid ta’ kwalità), Prädikatswein (inbid b’attribut speċjali), Qualitätsperlwein b.A. (inbid semispumanti ta’ kwalità minn reġjuni definiti) u Sekt b.A. (inbid spumanti ta’ kwalità minn reġjuni definiti). In-numru tal-ispezzjoni maħruġ f’dan il-kuntest (amtliche Prüfungsnummer) irid jiġi indikat fuq it-tikketta. Dan jieħu post in-numru tal-lott.

Minbarra l-isem tal-inbid protett eżistenti, l-inbid u l-prodotti tal-inbid iridu jkunu ttikkettati b’wieħed mit-termini tradizzjonali elenkati fil-punt 5(a) tal-Ispeċifikazzjoni tal-Prodott. L-użu tat-termini tradizzjonali elenkati fil-punt 5(b) tal-Ispeċifikazzjoni tal-Prodott huwa fakultattiv.

Barra minn hekk, ir-reġistru tal-vinji jipprovdi l-lista tal-ismijiet ta’ żoni, vinji fuq skala kbira u individwali, u sistemi ta’ għelieqi miftuħa li jistgħu jintużaw bħala unitajiet ġeografiċi iżgħar.

Dan jindika l-konfini tas-siti u ż-żoni f’termini ta’ referenzi katastali (unità katastali, sottounità katastali, sistema ta’ għalqa miftuħa, roqgħa). Huwa ġestit mill-Kamra tal-Agrikoltura tar-Rheinland-Pfalz.

Ir-reġistru tad-dwieli huwa stabbiliti u miżmum abbażi ta’:

— it-Taqsima 23(3) u (4) tal-Att Federali dwar l-Inbid (Weingesetz);

— it-Taqsima 29 tar-Regolament Federali dwar l-Inbid (Weinverordnung);

— l-Att tar-Rheinland-Pfalz dwar id-deżinjazzjoni ta’ siti u żoni u r-reġistru tal-vinji (l-Att dwar il-Vinji) (Landesgesetz über die Festsetzung von Lagen und Bereichen und über die Weinbergsrolle (Weinlagengesetz));

— it-Taqsima 2(16) tar-Regolament tar-Rheinland-Pfalz dwar ir-responsabbiltajiet fil-qasam tal-leġiżlazzjoni dwar l-inbid (Landesverordnung über Zuständigkeiten auf dem Gebiet des Weinrechts).

Il-konfini ta unitajiet ġeografiċi iżgħar jistgħu jinbidlu biss bil-qbil tal-organizzazzjonijiet kompetenti skont it-Taqsima 22g tal-Att Federali dwar l-Inbid, li jeħtiġilhom jinnotifikaw kwalunkwe tibdil lill-Uffiċċju Federali għall-Agrikoltura u l-Ikel (BLE).

Link għall-ispeċifikazzjoni tal-prodott

http://www.ble.de/eu-qualitaetskennzeichen-wein

(1) ĠU L 9, 11.1.2019, p. 2.